Τζον Σ. Τρέιλ

Ο Τζον Στιούαρτ Τρέιλ (, γέννηση 1939),Traill, John S. 1939-Traill, John S. (John Stuart), 1939-  είναι Καναδός ακαδημαϊκός, ομότιμος καθηγητής στο Τμήμα Κλασικών Σπουδών του Πανεπιστημίου του Τορόντο, ιδρυτής και επικεφαλής του Προγράμματος «Αθηναίοι» (Athenians Project).

Βιογραφικό - εκπαίδευση
Ο Τζον Τρέιλ  γεννήθηκε το 1939 και μετά τις βασικές σπουδές του σπούδασε και αποφοίτησε από το  Πανεπιστήμιο του Τορόντο (University of Toronto), ενώ στη συνέχεια έγινε κάτοχος μάστερ και διδακτορικού στο Πανεπιστήμιο Χάρβαρντ (Harvard University). Μετά το διδακτορικό του πέρασε δύο χρόνια στο Ινστιτούτο για προχωρημένες σπουδές (Institute for Advanced Study) στο Πρίνστον, Νιου Τζέρσεϊ και οκτώ ακόμα χρόνια στην Αμερικανική Σχολή Κλασικών Σπουδών στην Αθήνα (American School of Classical Studies at Athens).Lucy Shoe Meritt, "History of the American School of Classical Studies at Athens, 1939-1980", ASCSA 1984, ISBN 0876619421, ISBN 9780876619421, p.194 

Συνεισφορά
Το 1970 ίδρυσε το Πρόγραμμα «Αθηναίοι» (Athenians Project), στο οποίο, τις τελευταίες τέσσερις δεκαετίες, εξακολουθεί να είναι ο επικεφαλής του.John Traill , University of Toronto, Department of Classics (Πανεπιστήμιο του Τορόντο). Το Πρόγραμμα «Αθηναίοι» αφορά τους ανθρώπους της αρχαίας Αθήνας  και είναι ερευνητικό εγχείρημα με εφαρμογή της σύγχρονης ηλεκτρονικής τεχνολογίας στα αρχαία δεδομένα. Με βάση αρχικά στο Κολέγιο (μεταγενέστερα Ινστιτούτο) και την Ερευνητική Ομάδα Υπολογιστικών Συστημάτων της Βικτόριας (Victoria College and Computer Systems Research Group, later Institute) το πρόγραμμα ATHENIANS στεγάζεται τώρα στο Τμήμα Κλασικών Σπουδών του Πανεπιστημίου του Τορόντο, έχοντας ως προβολή 2 ιστοσελίδες.Ιστοσελίδες του Προγράμματος «Αθηναίοι» (Athenians Project): Athenians - WEBSITE ATTICA  και Athenians Project  Τα τελευταία χρόνια το Athenians Project έχει βιώσει μια νέα αναγέννηση, με την προμήθεια μακροπρόθεσμης υποστήριξης του λογισμικού του, μέσω EMPRESS και της Πολυτεχνικής Σχολής Lassonde του Πανεπιστημίου της Υόρκης Καναδά (Lassonde School of Engineering at York University).

Εργογραφία
Ο Τζον Σ. Τρέιλ, εκτός από την εκτεταμένη αρθρογραφία του σε εξειδικευμένα περιοδικά και τη συμμετοχή του σε διάφορα επιστημονικά συνέδρια, έχει δημοσιεύσει, ως πρόσφατα, 24 βιβλία και έχει συνεργαστεί σε πέντε ακόμα εκδόσεις, σχετικά με τις ελληνικές επιγραφές, την προσωπογραφία και την τοπογραφία της αρχαίας Αθήνας και της αρχαίας Αττικής. Αναφέρονται παρακάτω μερικά από τα πλέον σημαντικά βιβλία του: 

 John S. Traill, "The Political Organization of Attica: A Study of the Demes, Trittyes, and Phylai, and Their Representation in the Athenian Council", ASCSA, 1975, ISBN 978-0-87661-514-0.
 John S. Traill, "Demos and trittys: epigraphical and topographical studies in the organization of Attica", Victoria College, 1986.

 Παραπομπές 

Εξωτερικοί σύνδεσμοι
 Athenians Project
 John Traill , University of Toronto, Department of Classics (Πανεπιστήμιο του Τορόντο).

Κατηγορία:Καναδοί πανεπιστημιακοί